Številka: 900-1/22-40

Datum: 20.11.2024

**Z A P I S N I K**

22. redne seje Sveta Krajevne skupnosti Solkan, ki je bila v sredo, 18.decembra 2024, v Domu KS Solkan, Trg J. Srebrniča 7, s pričetkom ob 18.00 uri.

Sejo je vodila predsednica Ksenija Brumat.

Na seji so bili prisotni: Ksenija Brumat, Tomaž Černe, Dejan Makarovič, David Podgornik, Emil Bašin, Boštjan Koršič, Andrejka Prijon, Vidojka Harej, Branko Belingar

Opravičeno odsoten: Jernej Vidmar Bašin

Neopravičeno odsoten: Vasja Medvešček

**D n e v n i r e d :**

1. Pregled in potrditev zapisnika 21. redne seje
2. Predlogi in pobude krajanov
3. Imenovanje inventurne komisije za leto 2024
4. Razno

**Ad1**

* Glede na sklep o možnosti nastopa zbora Slave Klavora iz Maribora na prireditvi Pesem pod Lipo Vidojka pove, da so nastopajoči za naslednje leto za to prireditev že izbrani. Tomaž predlaga, da bi v okviru krajevnega praznika naslednje leto na dan pred prireditvijo dali možnost zboru, da izvede koncert v Solkanu.
* Svetniki soglašajo tudi z nakupom in zasaditvijo cipres na pokopališču.
* Pri božičnem koncertu za sv. Štefana svetniki potrdijo sodelovanje pri pripravi pogostitve za nastopajoče.

Na zapisnik 22. redne seje svetniki nimajo pripomb in ga soglasno sprejmejo.

**Ad2**

* Predsednica predstavi pogovore z Univerzo v Ljubljani z oddelkom za naravoslovje, ki pripravlja projekt o svilogojstvu na Goriškem. Ogledali so si prostore v KS Solkan, ki jim za projekt odgovarja. Univerza bo poslala pismo o nameri o sodelovanju med Fakulteto in Krajevno skupnostjo Solkan.
* Na predlog krajana glede čistilne akcije, Tomaž predlaga, da bi na Osnovno šolo prenesel pobudo, da bi enkrat letno Komunala d.d. in Osnovna šola prikazali otrokom, kako se odpadki shranjujejo, ločujejo in podobno.

**SKLEP**: Svetniki predlagajo, da Tomaž na navedeno pripravi pobudo, ki se jo pošlje na Osnovno šolo.

**Ad3**

Za potrebe popisa sredstev in njihovih virov ter terjatev in obveznosti za leto 2024 svetniki sprejmejo

**SKLEP:** V inventurno komisijo za popis sredstev in njihovih virov ter terjatev in obveznosti za leto 2024 so imenovani: Branko Belingar, Vidojka Harej in Emil Bašin.

**Ad4**

* Emil pove, da je zaradi zapore železniškega mostu pri Livarni zelo obremenjena povezovalna pot iz Obrtne cone na ulico Pot na breg. Obremenjena je tudi s težko mehanizacijo. Predsednica predlaga, da se o problemu seznani Mestno občino Nova Gorica.

**SKLEP:** Emil sestavi dopis z navedeno problematiko, ki se ga pošlje na Mestno občino Nova Gorica.

* Predsednica seznani svetnike o prerazporeditvi neporabljenih sredstev ob koncu leta.

Največ sredstev je ostalo na postavki »pokopališče«, ki se jih bo porabilo za možnost ureditve prostora za raztros.

Ostala sredstva se je razporedilo na investicijsko vzdrževanje, za delovanje in del na postavko za prireditve in praznovanja, ker bo v letu 2025 v Krajevni skupnosti kar nekaj prireditev več. Prva prireditev je predvidena 10.1.2025 in sicer predpremiera dokumentarnega filma ob 60. obletnici smučarskega kluba v dvorani na Karavli .

* Predsednica predstavi pobudo g. Saše Marušiča o projektu, ki bi se imenoval »Kulturna ambasada neuvrščenih«, kjer bi se lahko vsi, ki se niso uvrstili na seznam prireditev za EPK, svoj program tudi izvedli.
* Branko pove, da je na Mestno občino Nova Gorica poslal vlogo za spremembo odloka o pokopališki dejavnosti za ureditev prostora za raztros pepela na solkanskem pokopališču.
* Krajanka, ki ji na grobu korenine drevesa povzročajo škodo, je poslala dopis, da se s preselitvijo groba za žarnega oziroma za zamenjavo za drugega ne strinja. Branko Belingar predlaga, da bi se lahko pozanimali o sanaciji groba.

**SKLEP:** Branko se pozanima o možnosti sanacije groba in se obvesti stranko.

Seja je bila zaključena ob 18.50

Po zvočnem zapisu zapisala:

Vilma Ninin

 Predsednica Sveta KS Solkan

 Ksenija Brumat

